Taso Mähar

Taso Mähar (sündinud 19. juulil 1962 Kohtla-Järvel) on eesti sisearhitekt ja disainer. 1977. aastal astus Taso Mähar Tartu Kunstikooli, et omandada puidu kunstilise töötlemise eriala. Pärast Tartu Kunstikooli lõpetamist 1981. aastal suunati Mähar Tartu Mööblikombinaati ja hiljem edasi Nõukogude sõjaväkke. Tartu Mööblikombinaadis oli Mähar koos mööblidisainer Toivo Raidmetsaga kontorimööbli kujundaja. Aastatel 1985–1990 jätkas ta haridusteed Tallinnas Eesti Riikliku Kunstiinstituudi sisearhitektuuri osakonnas. Mähari sõnul võimaldas Tartu Kunstikooli ja Eesti Kunstiakadeemia vaheline paus tal leida kindlust oma erialavalikus sisearhitektina. 1990–1991 töötas ta EKE Projekti projekteerimisinstituudis, 1991–2000 arhitektuuribüroos Urbel ja Peil OÜ ning 1995–2006 Eesti Kunstiakadeemia sisearhitektuuri osakonnas. 2000. aastast töötab ta arhitektuuribüroos Emil Urbel OÜ , mis loodi sama aasta septembris. 1992. aasta novembrist on Mähar Eesti Sisearhitektide Liidu liige. Rahuliku ja põhjamaise (sise)arhitektuuri pooldajana propageerib Mähar moodsat minimalismi oma rafineeritud interjöörilahenduste kaudu. Tema silmapaistvamate interjöörilahenduste hulka kuuluvad Rocca al Mare koolihoone sisekujundus ja Rotermanni soolalao rekonstrueerimisjärgne interjöör. Lisaks tööle sisearhitektina on Mähar kujundanud näitusi ja mööblit. 1995 Tallinna Sadamavalitsuse hoone. Reisijateterminal ja sadamavalitsuse hoone (Sadama 25). Üks esimesi Mähari suuri töid. Tänapäeval on mitme ümberehituse tõttu esialgsest interjöörist vähe säilinud. 1995–1996 Rotermanni soolalao rekonstrueerimine. Vanast soolalaost sai pärast rekonstrueerimist arhitektuuri- ja kunstikeskus. Algselt ühekorruseline ruum sai tänu vahelaele juurde lisakorruse ja seega hulganisti uut näituspinda. See projekt on üks esialgsetest näidetest Mäharile omaseks saanud stiilipuhtast ja minimalistlikust interjöörilahendusest. Selle sisekujunduse eest võitis Taso Mähar 1995. aastal Eesti Kultuurkapitali arhitektuuri sihtkapitali aastapreemia. 1991–2000 Rocca al Mare kool. Maja efektse reljeefi kõrval tagasid koolimaja merevaatega klassid ja avarad ühisruumid Taso Mäharile 2000. aastal Eesti Kultuurkapitali arhitektuuri sihtkapitali aastapreemia. 2004–2007 Siinmaa villa rekonstruktsioon 2006–2009 Nordea maja koostöös sisearhitektide Ines Haagi ja Tiit Jürnaga Lisaks ühiskondlikele hoonetele on Taso Mähar projekteerinud palju eramuid. 1990 "Boundary Crossing", Soome-Eesti ühisnäitus Vääna rannas 1997 "Kadri Mälk. Varjude Piiril", Rotermanni soolalao keldrisaalis. Näitust toetas Arhitektuuribüroo Urbel ja Peil. See näitus on üks mitmest koostööprojektist ehtekunstnik Kadri Mälguga. 2013 "Repin. Vene suurmeistri elu ja looming Soomes", Kadrioru Kunstimuuseum. 2016 "Valguse linn. Eesti kunstnikud Euroopa suurlinnades", Adamson-Ericu muuseum 2017 Peeter Kerni mälestuspink, Kakumäel, tellija: Marju Kern. Pink valmistati männiprussidest eesmärgiga tüüpilise disainpingi asemel imiteerida lauavirna (staablit), mis ei satuks oma raskuse ja vormi tõttu vandaalitsejate huviorbiiti. Üks pruss sai seljatoena laotatud virna peale viltuselt, viitamaks Mähari sõnul ootamatult lahkunud Kerni poolelijäänud tööle. 1987 Eesti Sisearhitektide Liidu aastapreemia 1995 Eesti Kultuurkapitali arhitektuuri sihtkapitali aastapreemia (Villa Sumbergi, Tallinna Sadamavalitsuse hoone ja Rotermanni soolalao sisekujundus) 1997 Eesti Sisearhitektide Liidu aastapreemia 2000 Eesti Kultuurkapitali arhitektuuri sihtkapitali aastapreemia (koos Emil Urbeli, Ülo Peili ja Indrek Ermiga; Rocca al Mare Kool) 2016 stipendium "Ela ja sära" "Taso Mähar: valida tuleb häid asju". "Taso Mähar, intervjuu by Ekspeditsioon Wunderlich". 2015. "Taso Mähar, sisearhitekt". "Arhitektibüroo Emil Urbel tutvustus". "Liikmed seisuga 14.11.2018". Originaali arhiivikoopia seisuga 15.11.2018. Ado Eigi, Enn Rajasaar, Kalle Vellevoog (2001). Vaba Eesti Ehitab, 10 aastat ehitamist Eestis 1991–2001. Solnessi Arhitektuurikirjastus.{{raamatuviide}}: CS1 hooldus: mitu nime: autorite loend (link) "Eesti Arhitektuurimuuseum – Maja Ajalugu". Originaali arhiivikoopia seisuga 20. jaanuar 2022. "Ruumide rent". "Siinmaa villa rekonstrukstioon, Pärnu". "Nordea maja". "Digar arhiiv: " Sirp, nr. 49, 19 detsember 1997"". Ruumipilt 2018. ESL. 2018. Viitamistõrge: <references>-siltide vahel olevat <ref>-silti nimega "o1acF" ei kasutata eelnevas tekstis.